María Valverde Rodríguez

**María Valverde Rodríguez**, nada en Madrid o 24 de marzo de 1987, é unha actriz española, gañadora do Goya á mellor actriz revelación 2003 polo filme *La flaqueza del bolchevique*. É coñecida por interpretar o papel de Babi no exitoso filme español *Tres metros sobre el cielo*, estreado o 3 de decembro de 2010, que protagonizou xunto ao galego Mario Casas.

## Traxectoria
Debutou aos 16 anos xunto ao galego Luís Tosar en *La flaqueza del bolchevique* (2003), dirixida por Manuel Martín Cuenca. Grazas a este papel gañou o Goya á Mellor actriz revelación. Participou en filmes como *Fuera del cuerpo* (2004), *Vorvik* (2005) ou o filme película italo-español *Melissa P.*, baseado nun polémico libro titulado *100 colpi di spazzola prima di andare a dormire* da escritora italiana Melissa Panarello.

En 2006 interpretou a Lucrecia Borgia en *Los Borgia*, dirixida por Antonio Hernández e xunto a Paz Vega. Un ano máis tarde promoveu, xunto a Daniel Brühl, a campaña outono-inverno de Purificación García. En 2008 participó no videoclip de The Melocotons, onde ten un papel destacado cunha estética xuvenil e desenfadada.

En decembro de 2010 é a estrea de *Tres metros sobre el cielo*, dirixida por Fernando González Molina e protagonizada por ela e mailo galego Mario Casas. Converteuse no filme de maior caixa en cinema de todo o ano e en 2012 estreouse a secuela: *Tengo ganas de ti*. En 2013 grava o filme *Broken Horses* en Hollywood dirixido por Vidhu Vinod Chopra.

En xaneiro de 2013, fichou por unha miniserie en Telecinco titulada *Hermanos* onde dá vida a Virginia e que empezou a rodar a mediados de febreiro. Esta serie é o seu segundo proxecto en televisión tralo final da serie *La fuga*.

En setembro de 2013, María Valverde fichou para a superprodución *Exodus: Gods and Kings* do director Ridley Scott e na que María interpreta a Séfora, á dona de Moisés (Christian Bale), a súa estrea foi o 4 de decembro de 2014.

Mantivo unha relación co actor galego Mario Casas desde 2009 até 2014, ano no que decidiron dala por rematada tras de cinco anos xuntos.

## Cine 
## Televisión 
## Teatro 
## Varios 
## Premios 
;Premios Goya

; Outros premios:

* Premio Chica Men's Health (2013)
* Premio Faro joven no Festival de cine de Alfàs del Pi (2013)
* Premio á mellor actriz no Festival Camino de Santiago por *A puerta fría* (2013)
* Premio Fotogramas de Prata ao intérprete máis buscado na web de fotogramas (2013)
* Premio Celebrities Awards á mellor actriz de cinema (2013)
* Premio cosmopolitan Fun Fearless Female á mellor actriz de cinema (2012)
* Premio Gredos (2012)
* Premio Augurio Sita Murt no Zoom Festival Europeo de Cine para a Televisión (2010)
* Mellor actriz no Festival Screamfest de California (EUA) por *El rey de la montaña* (2008)
* Traxectoria nova no X Festival de Albacete- Abycine, (2008)
* Halcón Maltés nos XVII Premios Turia como mellor actriz por *Ladrones* (2008)
* Mellor actriz por *Ladrones* no XIV Festival internacional de cinema Mediterráneo de Tetuán (Marrocos), (2008)
* Mellor actriz revelación de cinema, Premios Pétalo, Cosmopolitan TV (2007)
* Mellor actriz, IV Premios Top Glamour (2006)
* Recoñecemento como Nova actriz promesa no VI Festival "Mujeres de Cine" de Granada (2006)
* Rostro máis fermoso do cinema español de Max Factor no Festival Internacional de Cine de Donostia (2005)
* Rostro máis fermoso do cinema español da Revista Glamour (2004)
* Premio Revelación do Círculo de Escritores Cinematográficos (CEC) por *La flaqueza del bolchevique* (2003)
* Premio Tentaciones (El País) por *La flaqueza del bolchevique* (2003)
* Mellor actriz revelación por La Gaceta Universitaria EME por *La flaqueza del bolchevique* (2003)

## Notas 
## Véxase tamén